OutKast

Outkast (štylizované ako OutKast) je americká hip-hopová dvojica, ktorá vznikla v roku 1992 v East Point v Atlante. Jej členmi sú atlantskí raperi André "André 3000" Benjamin (predtým známy ako Dré) a Antwan "Big Boi" Patton. Najprv niesla dvojica názov Two Shades Deep, avšak neskôr sa premenovali na OutKast. Originálny hudobný štýl skupiny je tvorený zmesou južanského hip-hopu a G-funku.[ allmusic Biography] Tiež do svojho hudobného portfólia včleňujú prvky funku, soulu, rocku, elektronickej hudby, hovoreného slova, poézie, jazzu a blues.

Skupina OutKast vydala svoj debutový štúdiový album Southernplayalisticadillacmuzik v roku 1994 a s vydaním singla „Player's Ball“, ktorý sa umiestnil na 1. mieste v americkom rebríčku Billboard Hot Rap Songs, si získal popularitu. V roku 1996 vydali druhý album ATLiens, v ktorom prevládajú štylistické rozdiely a zameriava sa na vesmírne témy. Albumy Aquemimi (1998) a Stankonia (2000) predstavovali  ďalšie rozširovanie experimentovania s ich hudobným štýlom. V roku 2003 vydala skupina dvojalbum nazvaný Speakerboxx/The Love Below, z ktorého boli vydané hitové single „Hey Ya!“ a „The Way You Move“. Album Speakerboxx/The Love Below vyhral v roku 2004 cenu Grammy v kategórii Album of the Year. Táto cena bola prvá a zatiaľ jediná udelená hip-hopovej skupine. V roku 2006 dvojica vytvorila soundtrack v filmu Idlewild, v ktorom aj účinkovali. Od roku 2007 má skupina prestávku a obaja členovia sa sústreďujú na svoju sólovú kariéru.

Dvojica je jednou z najúspešnejších hip-hopových skupín všetkých čias, so šiestimi cenami Grammy na konte. Celkovo predali 25 miliónov kópií svojich ôsmich albumov; päť štúdiových albumov, album najväčších hitov a cenou Grammy ocenený dvojalbum Speakerboxxx/The Love Below, ktorý obsahuje sólový album každého člena. Aj napriek ich komerčnému úspechu si OutKast udržuje svoj experimentálny prístup k hudbe a duo je všeobecne chválené pre svoju originalitu a umelecký obsah.

Diskografia

 Southernplayalisticadillacmuzik (1994)
 ATLiens (1996)
 Aquemini (1998)
 Stankonia (2000)
 Speakerboxxx/The Love Below (2003)
 Idlewild (2006)

Ocenenia
Ceny Grammy
RokPrácaCenaVýsledok1999„Rosa Parks“Best Rap Performance By a Duo or Group2002„Ms. Jackson“Record of the YearBest Rap Performance By a Duo or GroupBest Short-Form Music VideoStankoniaAlbum of the YearBest Rap Album2003„The Whole World“Best Rap Performance By a Duo or Group2004„Hey Ya!“Record of the YearBest Urban/Alternative PerformanceBest Short-Form Music VideoSpeakerboxxx/The Love BelowAlbum of the YearBest Rap AlbumProducer of the Year, Non-Classical2007„Mighty 'O'“Best Rap Performance By a Duo or Group„Idlewild Blue (Don't Chu Worry 'Bout Me)“Best Urban/Alternative Performance2008„Int'l Player's Anthem (I Choose You)“ (s UGK)Best Rap Performance By a Duo or Group

Referencie

Externé odkazy
 oficiálna webstránka 
 OutKast na Last.fm

Iné projekty

Kategória:Hiphopové hudobné skupiny USA
Kategória:Držitelia ceny Grammy
Kategória:Dvojice v hudbe
Kategória:Držitelia ceny World Music Award
Kategória:Hudobné skupiny z 1990